Wilho Kyttä

Frans Wilho Kyttä (21. elokuuta 1881 Kiikka – 28. elokuuta 1960 Turku) oli suomalainen hallintomies ja juristi.

Kyttä kirjoitti ylioppilaaksi Porin klassillisesta lyseosta vuonna 1900. Hän valmistui Helsingin yliopistosta filosofian kandidaatiksi vuonna 1906 ja maisteriksi vuonna 1907. Vuonna 1912 hän suoritti molempain oikeuksen kandidaatin tutkinnon ja sai varatuomarin arvon vuonna 1914. Hän oli Viipurin hovioikeuden asessori 1921–1930, hovioikeudenneuvos 1930–1932, Turun ja Porin läänin maaherra 1932–1949, Turun yliopiston hoitokunnan puheenjohtaja 1951–1956 ja Satakunnan maakuntaliiton hallituksen puheenjohtaja 1941–1952. Hän kutsui koolle Turunseudun Kodinpuolustussäätiön perustamiskokouksen. Säätiön alkuperäinen tarkoitus oli edistää paikallispuolustusta Turussa ja muualla Varsinais-Suomessa mahdollisten vaarojen torjumiseksi sotainvalidien ja heidän lastensa ammattikasvatuksen edistämiseksi.

Kytän puoliso oli Suoma Katariina Jaamala (1883–1966). Heidän poikansa oli kansanedustaja Harras Kyttä. Toisesta pojasta Jyrki Tuomas Kytästä (1922–2007) tuli lääkäri, joka avioitui professori Einar W. Juvan tyttären  Sirkka Annikki Juvan (1925–2022) kanssa.

Lähteet

Suomalaiset juristit
Suomalaiset tuomarit
Turun ja Porin läänin maaherrat
Vuonna 1881 syntyneet
Vuonna 1960 kuolleet